de huysinghe sal de wyn houden vander undster rikelen nederwt
op zijnen cost en de voirs geldolf sal hebben jairlicx deen
helicht vanden oofte opte vors goede wassende en alsmen dat
leest zo sal hij eenen leze setten en de wyn oic eenen en
de wyn sal geldolfs leze den montcost gheven en hij sal geldolfs
helicht en oic tvlas voirscr te loeven leven ten huyse desselfs
geldolfs It sal de wyn oic jairlicx met zijnen waghene en
drie pden den voirs geldolven doen twee corweyden tot loeven
en dan en desgelijcx als hii den vors pacht levert zo sal
hij den montcost hebben ende zijn pde hoey en hij sall
overtijt houden bynnen den voirs hove een cudde scape alsoe
groot alsmen vueghlix na tgoed houden mach en hij en
sal gheen opgaende hard hout houwen truncken noch sleenen
moeghen mair tot zijnen slytene bynnen den vors hove mach
hij sleenen dweeck opgaende hout en dander truichout truncken
en alle verdroeghde boome van weecken houte sal de wyn hebben en
voer elken setten vier poten vanden selven arde en de beken
en weghen omtrint den voirs goeden die de voirs geldolf gehoude
mach wesen te vaghen te houden oft te maken sal de vors wyn
houden vaghen en maken alsoe dat geldolven daf gheen schade
en come en de vors goede sal de wyn laten begrecht en bevreedt
tsijnen afscheidene gelijc hij die vynden sal tsijnen aencomen It
den wuwe neven dwoenhuys sal de wyn vaghen zo wanneer hij
dien vischt en geldolf sal hem jairlicx gheven vier ellen wullens
lakens teenen tabbarde It sal de voirs wyn de voirs lande wel
en loflic wynnen en werven den vors termijn duende ten misten
gelijc reengenoeten en alle tstroe comen vanden voirs goeden sal
hij bringhen en slijten bynnen den vors hove en de vors lande
dair mede jairlicx mesten en die laten gewonnen en besaeyt
tsijnen afscheiden gelijc hij die vynden sal tsijnen aencomen It
En es hier inne ondsproken dat geldolf jairlicx als quade
jairganghe comen bynnen den vors tmijne den vors wynne
borghen sal een jair langh thoen mudde corens vanden
t te weten de vors ii stucken lands tegen tvors goidsh vcregen blaot en
den wyntarrt